Վազգէն Շուշանեան ամբողջ էութեամբ մխրճուեցաւ Դաշնակցութեան ներ-կուսակցական պայքարներու ոլորապտոյտին մէջ։ Թէեւ հետագային անդրադարձաւ եւ շատ արագ ու կտրուկ սրբագրեց իր մոլորանքը, բայց Շուշանեան եղաւ նաեւ առաջին սփիւռքահայը, որ զոհ գնաց խորհրդային իշխանութեանց շղթայազերծած հակադաշնակցական պայքարին… պոլշեւիկեան ներշնչումով պայքար՝ որ Դաշնակցութեան ներքին պառակտումը հրահրելով՝ հետամուտ էր տարագիր ողջ հայութիւնը խորհըրդայիններու ձեռքին արտասահմանեան խաղաթուղթի վերածելու սադրանքին…